Sarwendah Tan

Sarwendah "Wenda" Tan () ialah seorang pelakon, penyanyi, peragawan, ahli perniagaan, dan guru Indonesia yang berketurunan Cina.

Pada tahun 2012, beliau dan Devi Noviaty keluar dari kumpulan Cherrybelle dan membentuk kumpulan duo yang diberi nama WenDev. Namun begitu, Wenda kemudian memilih untuk bergerak secara solo.

Keluarga Wenda berasal dari Jambi, tetapi beliau memilih untuk tinggal di Jakarta. Beliau telah berkahwin dengan Ruben Onsu serta memiliki anak angkat yang bernama Betrand Putra Onsu.

 Kehidupan awal 
Wenda dilahirkan pada 29 Ogos 1989 di Jakarta, Indonesia dan berketurunan Cina. Beliau merupakan anak sulung hasil perkahwinan Hendri Lo dan Rospita Tjoa dan mempunyai dua orang adik perempuan bernama Wendy Lo dan Denniese Diah Iskandar. Keluarga beliau mengamalkan ajaran Kristen Protestan, namun memiliki sifat toleransi terhadap penganut agama lain.

Wenda menghabiskan pelajarannya di empat buah negara berbeza. Di peringkat pendidikan tinggi, beliau bersekolah di sebuah Sekolah Dasar (SD) di Jakarta. Kemudian, beliau melanjutkan pelajaran peringkat menengah di sebuah sekolah menengah di Pulau Pinang, Malaysia atas pilihan bapanya kerana memiliki saudara terdekat di sana dan meneruskan pelajarannya di peringkat pra-universiti di Taiwan dengan bantuan biasiswa. 

Di peringkat diploma pula, beliau melanjutkan pelajaran dalam bidang Sastera Mandarin di Beijing, Cina kerana mengikut kemahuan kedua ibu bapanya. Wenda akui beliau lebih meminati bidang perfileman dan pernah berniat untuk mengambil jurusan seni, namun membatalkan hasratnya itu.

Menurut Wenda, semasa melanjutkan pelajaran di luar negara, beliau sering menghidangkan masakan Indonesia sebagai cara untuk mengubat kerinduannya kepada kampung halaman. Ketika di Beijing, beliau menghidangkan menu nasi putih bersama kicap, telur goreng dan keropok. Beliau pernah bekerja sebagai pelayan separuh masa di restoran semasa melanjutkan pelajaran di Malaysia dan Taiwan serta tidak mempunyai ramai rakan di bangku sekolah kerana sibuk dengan pekerjaannya itu.

 Kerjaya 
Selepas Wenda menghabiskan pelajarannya di Cina, beliau pulang ke Indonesia dan berkhidmat sebagai guru dan penterjemah bahasa Mandarin.

Pada bulan Februari 2010, satu sesi uji bakat sedang dijalankan bagi pemilihan anggota kumpulan Cherrybelle. Wenda datang ke sesi itu kerana menemani rakannya yang ingin mencuba nasib dalam pemilihan yang turut disertai 400 peserta. Disebabkan tiada hasrat untuk menyertai sesi uji bakat itu, beliau tidak melakukan persediaan, namun begitu pihak penerbit menawarkannya menyertai sesi berkenaan.

 Diskografi 
 Album studio 
 Aku Kamu Kita (2019)

 Bersama Cherrybelle 
 Love is You (2011)

 Single 
 Tahun Tajuk lagu Ciptaan Album Penerbit2013"Kau Bukanlah Segalanya"Kau Bukanlah Segalanya2014"Cuma Kamu" (menampilkan Ruben Onsu)Cuma Kamu2015"Patah jadi Dua" Deddy DhukunPatah Jadi Dua2015"Kamu Buah Hatiku" (menampilkan Ruben Onsu)Ressa HerlambangKamu Buah Hatiku2015"Kesakitanku"AshantyKesakitankuHits Records2016"Antara Benci dan Rindu"Obbie MessakhAntara Benci dan Rindu2019"Aku Kamu Kita"Ade GovindaAku Kamu KitaKomando Music2019"Kamu Berhak Bahagia" (menampilkan Betrand Peto Putra Onsu)Kamu Berhak Bahagia2020"Bu Ping Fan De Ai" (Cinta Luar Biasa versi Mandarin)Faisal ResiBu Ping Fan De AiMOP Music

 Filemografi 
 Filem 
 Tahun Tajuk Watak Catatan2012Love is U Wenda 2013Nightmare Side  2018Kembang KantilNovi  2022Bus Om BebekBu Wenda 

 Kehidupan peribadi 
Pada 11 Ogos 2012, Wenda dan Ruben Onsu, seorang pengacara mengikat tali pertunangan mereka setelah menjalinkan hubungan cinta sebelum itu. Mereka kemudian bernikah pada 22 Oktober 2013 di Nusa Dua, Bali. Hasil pernikahan mereka, Wenda dikurniakan dua orang anak; Thalia Putri Onsu (lahir 5 Jun 2015) dan Thania Putri Onsu (lahir 5 Jun 2019). Mereka juga memiliki seorang anak angkat bernama Betrand Peto Putra Onsu (lahir 14 Mac 2005).

 Rujukan 

 Pautan luar 


Kategori:Cherrybelle
Kategori:Pelakon wanita Indonesia
Kategori:Pelakon Indonesia
Kategori:Penyanyi wanita Indonesia
Kategori:Penyanyi Indonesia
Kategori:Model Indonesia
Kategori:Cina Indonesia